Diari Oficial de la Generalitat Valenciana


Sumari del DOGV 1989, del 23-03-1993 (1993/827460)

ORDRE de 15 de febrer de 1993, de la Conselleria de Cultura, Educació i Ciència, per la qual classifica definitivament, en el nivell d'Educació Primària, el centre docent privat d'Educació Primària Hermandad de Labradores, de Llíria (València).
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/15/(6)/dof/vci/html**

### Dades del document

Número de DOGV
:   1989

Data del DOGV
:   23-03-1993

Secció del DOGV
:   DISPOSICIONS GENERALS

Número del document
:   1993/827460


Data del document
:   15-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 15 de febrer de 1993, de la Conselleria de Cultura, Educació i Ciència, per la qual classifica definitivament en el nivell d'Educació Primària, el centre docent privat d'Educació Primària Hermandad de Labradores, de Llíria (València).  
Vist l?expedient incoat a instància del senyor Francisco Monsoriu, representant de la parròquia de l'Asunción de Nuestra Señora, entitat titular del centre docent privat d'Educació Primària Hermandad de Labradores, situat a l'avinguda dels Furs, 1, de Llíria (València), amb número de codi 92267528, en què sol·licita la classificació definitiva en el nivell d'Educació Primària.  
Vist que l?expedient ha estat tramitat pel Servei Territorial de Cultural Educació de València, el qual, a la vista dels informes favorables de la Unitat Tècnica de Construccions, del Servei de Projectes i Construccions i de la Unitat d'Inspecció Educativa, i el certificat final de la direcció de l?obra, n'eleva proposta igualment favorable a la sol·licitud.  
Vist que per Ordre de 30 de maig de 1974 (BOE de 18 de juliol de 1974) el centre va obtenir la classificació condicionada en el nivell d'Educació General Bàsica amb 16 unitats i 640 llocs escolars.  
Vist que per Ordre de 6 de maig de 1992, de la Conselleria de Cultura, Educació i Ciència, el centre va obtenir autorització per a fer els ensenyaments d'Educació Primària a mesura que s'implanten i fins al, començament del curs escolar 1995/1996.  
Vista la Llei Orgànica Reguladora del Dret a l?Educació; el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris; l?Ordre Ministerial de 22 de maig de 1978; la disposició transitòria primera, apartat 3, de la Llei Orgànica 1/1990, de 3 d'octubre, d'Ordenació General del Sistema Educatiu, i la disposició transitòria cinquena, 4, del Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris.  
Atés que, encara que l?Ordre Ministerial de 22 de maig de 1978, sobre fixació de programes de necessitats de centres no estatals d'Educació Pre-escolar i Educació General Bàsica, ha estat derogada expressament per la disposició final primera, 1, del Reial Decret 1004/1991, de 14 de juny, cal assenyalar que l?expedient i les obres d'adaptació començaren i es tramitaren quan estaven en vigor l?Ordre de 22 de maig de 1978; per tant, escau l'aplicació de la disposició transitòria primera de la Llei Orgànica d'Ordenació General del Sistema Educatiu que permet obtenir-ne la classificació amb el sotmetiment de les normes específiques anteriors a l?esmentada llei.  
Atès que dels informes inclosos en l'expedient es desprèn que el centre posseeix els requisits necessaris per tal d'accedir a la sol·licitud per a 8 unitats d'Educació Primària, amb capacitat per a 200 llocs escolars.  
Fent ús de les atribucions que m'han estat conferides per l'article 35 de la Llei de Govern Valencià,  
ORDENE  
Article únic  
Classificar definitivament en el nivell d'Educació Primària el centre docent Hermandad de Labradores, situat a l'avinguda dels Furs, 1, de Llíria (València), amb número de codi 75634641, amb 8 unitats d'Educació Primària i capacitat per a 200 llocs escolars, i queden sense variació la resta de les condicions acadèmiques i administratives del centre.  
DISPOSICIO TRANSITORIA  
La capacitat màxima del centre és la fixada en aquesta ordre. El seu compliment, però, no serà obligatori fins que no acabe la implantació de l?exigència d'una ratio màxima de 25 alumnes per unitat escolar, encara que s'haurà de respectar, no obstant això, la relació alumnes/unitat en els cursos en què aquesta siga preceptiva i tal com ha estat establert en l?Ordre de 17 de febrer de 1992, de la Conselleria de Cultura, Educació i Ciència (DOGV de 26 de març de 1992) i en les normes de general aplicació. Pel que fa als cursos en els quals no s'implante la ratio de 25, la capacitat màxima permesa en el centre, considerant els espais disponibles, serà de, 38 alumnes/unitat, sense perjudici de l?obligació de complir el que disposa en aquesta matèria l?Ordre de 15 de març de 1988 (DOGV núm. 804), de la Conselleria de Cultura, Educació i Ciència, per la qual regula el procediment d'admissió d'alumnes en els centres docents finançats amb fons públics a partir del curs 1988/1989.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 15 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI